กฎกระทรวงกำหนดประเภท ชนิด และขนาดของโรงงาน พ.ศ. 2563
วันที่ประกาศ: 2020-08-05

content: กฎกระทรวง กำหนดประเภท ชนิด และขนาดของโรงงาน พ.ศ. ๒๕๖๓
content: อาศัยอำนาจตามความในบทนิยามคำว่า “โรงงาน” ในมาตรา ๕ มาตรา ๖ วรรคหนึ่ง และมาตรา ๗ วรรคหนึ่ง แห่งพระราชบัญญัติโรงงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวง (พ.ศ. ๒๕๓๕) ออกตามความในพระราชบัญญัติโรงงาน พ.ศ. ๒๕๓๕ (๒) กฎกระทรวง ฉบับที่ ๑๕ (พ.ศ. ๒๕๔๔) ออกตามความในพระราชบัญญัติโรงงาน พ.ศ. ๒๕๓๕ (๓) กฎกระทรวง ฉบับที่ ๑๖ (พ.ศ. ๒๕๔๕) ออกตามความในพระราชบัญญัติโรงงาน พ.ศ. ๒๕๓๕ (๔) กฎกระทรวง ฉบับที่ ๑๗ (พ.ศ. ๒๕๔๙)
sectionNo: 1
content: ออกตามความในพระราชบัญญัติโรงงาน พ.ศ. ๒๕๓๕ (๕) กฎกระทรวง ฉบับที่ ๒๓ (พ.ศ. ๒๕๕๗) ออกตามความในพระราชบัญญัติโรงงาน พ.ศ. ๒๕๓๕ (๖) กฎกระทรวง ฉบับที่ ๒๔ (พ.ศ. ๒๕๕๘) ออกตามความในพระราชบัญญัติโรงงาน พ.ศ. ๒๕๓๕
sectionNo: 2
content: ข้อ ๒ ให้โรงงานตามประเภทหรือชนิดที่ระบุในบัญชีท้ายกฎกระทรวงนี้ เป็นโรงงาน ตามกฎหมายว่าด้วยโรงงาน
sectionNo: 3
content: ข้อ ๓ ให้โรงงานตามข้อ ๒ เป็นโรงงานจำพวกที่ ๑ โรงงานจำพวกที่ ๒ และโรงงานจำพวกที่ ๓ ตามที่ระบุในบัญชีท้ายกฎกระทรวงนี้
sectionNo: 4
content: ข้อ ๔ โรงงานที่ได้รับใบอนุญาตประกอบกิจการโรงงานตามกฎหมายว่าด้วยโรงงานก่อนวันที่กฎกระทรวงนี้ใช้บังคับและโดยผลของกฎกระทรวงนี้ทำให้ต้องเปลี่ยนแปลงจากโรงงานจำพวกที่ ๓ เป็นโรงงานจำพวกที่ ๒ ให้ได้รับยกเว้นไม่ต้องแจ้งเริ่มประกอบกิจการโรงงานตามมาตรา ๑๑ และ
sectionNo: 4
content: ให้ถือว่าใบอนุญาตประกอบกิจการโรงงานดังกล่าวเป็นใบรับแจ้งตามมาตรา ๑๑ ทั้งนี้ นับแต่วันที่กฎกระทรวงนี้มีผลใช้บังคับ
content: ให้ไว้ ณ วันที่ ๓ กรกฎาคม พ.ศ. ๒๕๖๓ สุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม
sectionName: บัญชีท้ายกฎกระทรวงฯ
content:  
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการกำหนดประเภท ชนิด และขนาดของโรงงานให้สอดคล้องกับการเปลี่ยนแปลงหลักเกณฑ์การควบคุมการประกอบกิจการโรงงาน ซึ่งบทนิยามคำว่า “โรงงาน” ในมาตรา ๕ และมาตรา ๗ วรรคหนึ่ง แห่งพระราชบัญญัติโรงงาน พ.ศ. ๒๕๓๕
content: ซึ่งแก้ไขเพิ่มเติมโดยพระราชบัญญัติโรงงาน (ฉบับที่ ๒) พ.ศ. ๒๕๖๒ บัญญัติให้รัฐมนตรีว่าการกระทรวงอุตสาหกรรมมีอำนาจออกกฎกระทรวงกำหนดให้โรงงานตามประเภท ชนิด หรือขนาดใดเป็นโรงงานจำพวกที่ ๑ โรงงานจำพวกที่ ๒ หรือโรงงานจำพวกที่ ๓ แล้วแต่กรณี โดยคำนึงถึงความจำเป็นในการควบคุมดูแล การป้องกันเหตุเดือดร้อนรำคาญ
content: การป้องกันความเสียหาย และการป้องกันอันตรายตามระดับความรุนแรงของผลกระทบที่จะมีต่อประชาชนหรือสิ่งแวดล้อม จึงจำเป็นต้องออกกฎกระทรวงนี้
sectionNo: ฉบับที่ 2
content: กฎกระทรวงกำหนดประเภท ชนิด และขนาดของโรงงาน (ฉบับที่ ๒) พ.ศ. ๒๕๖๔
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันการประกอบกิจการโรงงานเกี่ยวกับเคมีภัณฑ์ สารเคมี หรือวัสดุเคมี ซึ่งมิใช่ปุ๋ยเป็นอุตสาหกรรมที่มีความเกี่ยวข้องกับอุตสาหกรรมเคมีชีวภาพซึ่งต้องอาศัยเทคโนโลยีชีวภาพในการผลิตสินค้า ดังนั้น
content: เพื่อให้เกิดความชัดเจนในการกำหนดประเภทหรือชนิดของการประกอบกิจการโรงงานดังกล่าว รวมทั้งเพื่อเป็นการสนับสนุนอุตสาหกรรมเคมีชีวภาพซึ่งเป็นอุตสาหกรรมเป้าหมายตามนโยบายของรัฐบาล สมควรปรับปรุงประเภทหรือชนิดของโรงงานดังกล่าวเพื่อให้เกิดประโยชน์ต่อประชาชนและสิ่งแวดล้อมโดยรวมมากยิ่งขึ้น
content: จึงจำเป็นต้องออกกฎกระทรวงนี้
sectionNo: ฉบับที่ 3
content: กฎกระทรวงกำหนดประเภท ชนิด และขนาดของโรงงาน (ฉบับที่ ๓) พ.ศ. ๒๕๖๗
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันเทคโนโลยีการผลิตแผงพลังงานแสงอาทิตย์และการรีไซเคิลมีความก้าวหน้ามากยิ่งขึ้น
content: และการผลิตพลังงานไฟฟ้าจากพลังงานแสงอาทิตย์เป็นการผลิตที่เป็นพลังงานสะอาดซึ่งมีการกำกับดูแลโดยหน่วยงานอื่นของรัฐอยู่แล้วตามกฎหมายว่าด้วยการประกอบกิจการพลังงาน เพื่อเป็นการสนับสนุนให้ประชาชนใช้พลังงานสะอาดโดยการผลิตพลังงานไฟฟ้าจากพลังงานแสงอาทิตย์ให้มากขึ้น ลดต้นทุนในการประกอบกิจการ
content: รวมทั้งลดภาระและอุปสรรคในการต้องปฏิบัติตามกฎระเบียบของกฎหมายที่เกี่ยวข้องหลายฉบับ อีกทั้งเพื่อให้ภาครัฐสามารถบรรลุนโยบายด้านพลังงานตามเป้าหมายการพัฒนาที่ยั่งยืน (Sustainable Development Goals: SDGs)
content: และตามความตกลงระหว่างประเทศซึ่งประเทศไทยมีพันธกรณีในการลดการปล่อยก๊าซเรือนกระจกโดยการมีส่วนร่วมของทุกภาคส่วน สมควรยกเลิกประเภทหรือชนิดของโรงงานผลิตพลังงานไฟฟ้าจากพลังงานแสงอาทิตย์ที่ติดตั้งบนหลังคา ดาดฟ้า หรือส่วนหนึ่งส่วนใดบนอาคารดังกล่าวออกจากการเป็นโรงงาน จึงจำเป็นต้องออกกฎกระทรวงนี้